CELEX: 22004D0162
Language: sk
Date: 2004-12-03 00:00:00
Title: Rozhodnutie Spoločného výboru EHP č. 162/2004 z 3. decembra 2004, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP

26.5.2005   
            
            
               SK
            
            
               Úradný vestník Európskej únie
            
            
               L 133/3
            
         
      ROZHODNUTIE SPOLOČNÉHO VÝBORU EHP
   
   č. 162/2004
   z 3. decembra 2004,
   ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 142/2004 z 29. októbra 2004 (1).
            
         
               (2)
            
            
               Smernica Európskeho parlamentu a Rady 2003/102/ES zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom, ktorou sa mení a dopĺňa smernica Rady 70/156/EHS (2), sa má začleniť do dohody.
            
         
               (3)
            
            
               Rozhodnutie Komisie 2004/90/ES z 23. decembra 2003 o technických predpisoch na vykonanie článku 3 smernice Európskeho parlamentu a Rady 2003/102/ES o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom, ktorou sa mení a dopĺňa smernica 70/156/EHS (3), sa má začleniť do dohody,
            
         ROZHODOL TAKTO:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               Do bodu 1 (smernice Rady 70/156/EHS) sa dopĺňajú nasledujúce zarážky:
               
                           „—
                        
                        
                           
                              32003 L 0102: smernica Európskeho parlamentu a Rady 2003/102/ES zo 17. novembra 2003 (Ú. v. EÚ L 321, 6.12.2003, s. 15),
                        
                     
                           —
                        
                        
                           
                              32004 D 0090: rozhodnutie Komisie 2004/90/ES z 23. decembra 2003 (Ú. v. EÚ L 31, 4.2.2004, s. 21).“
                        
                     
         
               2.
            
            
               Za bod 45zc (smernice Európskeho parlamentu a Rady 2003/97/ES sa vkladajú nasledujúce body:
               
                           „45zd.
                        
                        
                           
                              32003 L 0102: smernica Európskeho parlamentu a Rady 2003/102/ES zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom, ktorou sa mení a dopĺňa smernica Rady 70/156/EHS (Ú. v. EÚ L 321, 6.12.2003, s. 15).
                        
                     
                           45ze.
                        
                        
                           
                              32004 D 0090: rozhodnutie Komisie 2004/90/ES z 23. decembra 2003 o technických predpisoch na vykonanie článku 3 smernice Európskeho parlamentu a Rady 2003/102/ES o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom, ktorou sa mení a dopĺňa smernica 70/156/EHS (Ú. v. EÚ L 31, 4.2.2004, s. 21).“
                        
                     
         Článok 2
   Texty smernice 2003/102/ES a rozhodnutia 2004/90/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 4. decembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (4).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 3. decembra 2004.
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 102, 21.4.2005, s. 8.
   
      (2)  Ú. v. EÚ L 321, 6.12.2003, s. 15.
   
      (3)  Ú. v. EÚ L 31, 4.2.2004, s. 21.
   
      (4)  Nie sú uvedené žiadne ústavné požiadavky.